《送汤子敏王伯衢由水口暂出流江》
元代·刘崧

二友忽言别，孤怀易成惋。秋高北风急，日薄众山晚。

迟回各抗手，越历犹在眼。前旌转崇林，后骑拥脩坂。

庭间怯初散，路缅惊渐远。离离云树合，泯泯溪流漫。

斯违谅匪遐，同车冀遄返。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。